Tõnu Timm

Tõnu Timm (hüüdnimi Tõun; sündinud 17. juunil 1964) on eesti kitarrist, laulja, helilooja, raadio muusikasaadete toimetaja, etnomuusika kollektsionäär.

Ta on mänginud ja laulnud ansamblites Beergrass (1986–1990), Jäääär (1991 kuni siiani), Bonzo ja Tõun (2004–2011), Jaanus Nõgisto ja Tõnu Timm (2013 kuni siiani). Koostöös Nõgistoga on ilmunud albumid "Eesti Kuningriik" (2013) ja "Tulevikupärimused" (2015). Annab kontserte koos Ilona Aasvere (Folkmill) ja Katrin Kate Mandeliga. Koos Peep Pihlaku ja Teet Vellinguga moodustati 2018. aastal ansambel Graniidi 17. 2019 kevadel andis Tõnu Timm välja esimese sooloalbumi "Tõun".

Pillid ja partnerid
Ta on pühendunud , Weissenborni kitarri ja . Stuudiomuusikuna on ta mänginud slide-kitarri ja steel-kitarri paljude Eesti muusikute ja muusikakollektiivide plaatidel (Ultima Thule, Tõnis Mägi, Ivo Linna, Bonzo, Jaak Tuksam, Liisi Koikson, Silvi Vrait, Kukerpillid, Curly Strings, Justament, Airi Allvee, Popidiot, Kollane Allveelaev G, Nine Lives,The Sun, Revolver, Maryann & The Tritones, Revals jpt). Soleerinud külalisena Taani rokkansamblis Seagulls. Samuti mängis ta Havai kitarri filmi "Röövlirahnu Martin" (2005) taustamuusikas, kitarri 2017. aastal linastunud Andres Puustusmaa filmis "Rohelised kassid".

Raadiosaated
Tegi 1990ndatel Kuku Raadios saadet "Maailmamuusika". 2000–2008 jätkas samalaadse etnomuusika saate tegemist Vikerraadios pealkirja "Ilmahelid" all.

Akadeemiline tegevus
Ta on pidanud etnomuusikaloenguid Tallinna Ülikoolis. On maailmamuusika asjatundjate paneeli World Music Charts of Europe liige.

Isiklikku
Tema vend on hüdrobioloog Henn Timm.

Vaata ka
 Diip

Viited 

Eesti lauljad
Eesti kitarristid
Sündinud 1964